**Nespoznaná**

Ulomený kus skál,

čo veky on tam stál,

prebodol hlbiny riek

a viac ho už niet.

Zmizol, kradol z času, spal,

čo on v tej tme na robote mal?

Svet sa zmenil, prúd silnel,

do pohybu on ju dal.

Voda hladila, išla v behu,

osud jej však cesty núti,

skala uviazla na brehu

do rúk obyčajných ľudí.

Zraky pozemských, hľadelo naň,

na ten kus zaoblených skál,

veru kopca to bol len kráľ,

nie do konca však ešte mal.

Ľudia mreli, ako život dával,

potomok im vždy slávy vzdával,

avšak nevedomosť dedili,

čo zrodili im dejiny.

Tí prví to vedeli,

koše s darmi jej niesli,

aj zvieratá sa sem viezli,

nie preto sem leteli.

Vietor zobral ostrý bič,

švihal mocne k srdcu

a rval, sekal a rdúsil.

Živly na to radšej nič,

už len jeden čakal na radu,

vyčkať ešte chvíľu skúsil.

Víchor ustál, stíšil,

voda v tichu zvonila a kľud bol,

nový výtvor sa tu pýšil,

socha zo skaly, prach už opadol.

Bytosť stála, no zrak slepý,

vôňa chladná,

do diaľky hľadel,

a citu žiaden.

Stromy bezduché, žiarili zeleňou,

korene sa vľúdne plazili,

samy učili, čo zažili,

otročili a semien ďalších na nej sadili,

obrástli ju celú, bola už znudenou.

Avšak darmo prezliecť životom neživé,

zdalo sa už márne sily.

No už dosť bolo! Hnev, závisť a iné nečinné,

čo podstatou ohňa v ňom prúdili,

prehovoril: ,,Roztrhnem ťa, rozdrvím, na dve ostré kryhy,

plakať budeš a o mne vydávať sa budú knihy!

Utopíš sa v mojom nesmrteľnom výsmechu!‘‘

Zoslal peklo, v moci i tisíc bleskov,

ľudí cestou preťalo, teda riadnou peckou.

V mori nárekov, bolesti a biede

klaňali sa slepí, korune ohnivej.

Odpor žiaden, skaly nebolo ďaleko,

jazdcov smrti už iste zazrelo.

Nadišla chvíľa, čas on námahou zastavil,

aby oheň vyjavil natešenú tvár,

keď nastane, že horu on roztavil.

Ruka jeho vôle siahala po víťazstve,

a socha tam i naďalej stojí!

Vari nevie, že skaza sa z nej rodí?

Úbožiak! Hlupák! Nemá strach, nemá vôbec!

Mať utekala by, ale teraz už je koniec.

Veď len nevinné šťastie ju stvorilo,

so svojím ľudom ako náhrdelník žila,

vlastne nikdy, a už do záhuby sa norilo,

zabudnutá spomienka v blate už predom hnila.

Stála, osud jej kázal.

Pečať a nezmar do nej vchádzal.

Hnev a nenávisť v tvare päste,

za doprovodu mocného kriku bola na ceste.

Uzrel úder, celá zem sa pohla, vetry zošaleli.

Atlas mal čo robiť, aby bremeno nezmohlo.

dunivý otras pokoril tvory, stromy sa len košateli.

Mali teda šťastie, že všetci hviezdami nezmokli.

V jedinej sekunde, horda sily v meteore,

škriabalo, udieralo a stonalo nad samovraždou,

keď potápali sa do steny sochy v hore,

vydávali maximum, časťou svojou každou.

Živel pozoroval, nedýchal a dúfal,

že zničil objekt, čo naňho si on trúfal.

Hmlu bitky do seba vtiahol, ale plody necítil,

začudoval sa, neveril a zúfal.

Od úderu, údery tichšie diaľkami zneli,

srdce vzniklo a žily rásť by chceli!

Vešali sa po útrobách, koľko len smeli.

Pľúca sa plnili sviežim vzduchom,

prsia nabrali odvahy a pevnosť,

mlieko jej nebola jediná cennosť,

ostatné studne mohli hanbiť sa suchom.

Kučery z mysle, bola ako divoška,

ale čo na nej sa tak trápne mihotá?

Čo je to za slabú náhražku života?

Vzbĺkli obrastené korene a vpálila sa do tela pokožka.

Otvorila oči...a žiarili!

Na zúfalý ľud sa upriamili,

posluhovači ohňa ho trápili,

lano odvahy im skrátili.

Odlomila päty zo zeme,

navštívi ostatné zničené.

,,Nie sme tvojej krásy my hodní,

sila k tvojmu zrodu pobrala nám zraky,

málo toho vieme čo z vojny,

tvojou budúcnosťou, bolesť nám nesieš znaky.‘‘

,,Vidíš ty tvor odolný?‘‘

Zašepkal živel ohnivý.

,,Môj príchod i tak zboril stavby,

možno okrem jedinej,

no ale teraz ukážu sa pravdy,

duše tvojej menivej.

V tvojom tele mnou prúdi červená krv,

z troch štvrtín bratov a jedna mojej,

sily sveta mnou i iných vloženej,

náklonnosť, ku ktorej ukáže sa prv,

než sa cesty vydáš tam,

kde chceš byť ako svoj pán.‘‘

Pozrela na ruky svojej moci,

čo spali ony dlhé dni i noci,

je na nej teraz, kde vetvu ulomí,

či samotnej pohrome sa sprotiví.

,,Dal si mi do rúk život,

a čakáš, čoho mi dáš viac,

ale varujem ťa mocný!

Stačilo mi už výhod,

čo sme si teraz nehľadiac,

dlžná ti nič nie som!

Dal si mi do rúk mešec peňazí,

a čakáš, kde ho utratím.

Avšak varujem ťa mocný!

Nie tvoj obchod tu vždy víťazí,

a ty neostaneš bohatým,

zabudni na svoje plány!

Čakáš, či rozkazy pre teba budem plniť,

či vplujem ti do tváre a urážky budem slniť,

súperom tvojim a bezbranným pomáhať.

Nuž nie si mi priateľ ani nepriateľ teraz,

ale ak mi ublížiš a rozkážeš neraz,

pre tvoje utrpenie sa budem vždy namáhať.

Či si už myslíš, že som ja tvoja nová zbraň,

obídem tvoje tušenie, svoje slabosti si chráň.

Iným bojom sa ti postavím,

nebuď týmto ľuďom láskavým.‘‘

Riekla a tichým krokom odišla.

Hodina myslenia pre všetkých nadišla.

Služobníci nechápajúc, nemali s kým bojovať,

ľudí síce mohli ďalej trýzniť,

pán dal však príkaz kolovať,

skončil sa deň výzvy.

Schovali sa teda v ľuďoch,

sú posiati trhlinami,

môže sa vrátiť, či nemá dosť,

možno je už medzi nami.

**Nenávratná**

Sedím si tak pod stromom,

pred bleskom a pred hromom,

trocha plaču padá mi k nohám,

takto to mám rád.

Blíži sa všetko ďalej, ku mne,

zasa bude týždeň smutne.

Temnota slúži nočným morám,

začínam sa báť.

Vraciam sa skryť do domu,

bez lampy, do hrobu.

Stískam uši, nech nečujem potvoru,

tú strašnú a hlučnú obludu.

Prečkal som peklo ako zajac v nore,

strachom bez seba, bolo ho more,

aspoň už tisíckrát pozrel som hore,

či už všetko odišlo preč.

Ale už mi odvahu viac nevezmú,

vôľu moju železnú.

Staň sa môj meč!

Ležím si tak v tráve.

Čakám...A tu náhle!

Opäť paplón straší,

Všetko skryť sa plaší.

A tak ďalej ležím stuhlo a nehybne,

ani kúsok mňa sa tomu nevyhne.

Odrazu rev, obrie levy týrajú hnevom,

Rozkrikujú na svety, hýbu zemou i nebom.

Ležím ďalej, samá stuhlosť,

utiekla všetka moja mužnosť.

Odvaha, ani cvrknúť nešla,

Bez slova, keď búrka prešla.

Vstal som, otriasol z kože,

viem, strach stále so mnou ide,

do sveta ale odísť už môžem,

veď báť sa môžem aj inde.

**Nedokončená**

Tehly, piesok a malta,

predstava, možnosť, plán,

vyzerá to ako sranda,

nachystané všetko mám.

Pot, škrabance, špina,

hlad, únava a kŕče,

nadšenie to všetko zmýva,

stačí že mám Slnka lúče.

Nad polovicu stavba hotová,

snaha moja kovová,

naozaj stačí tak málo,

aby bohom moje telo sa stalo?

Vyrušenie vzalo moje ruky od načatej práce,

už si nespomínam, čo to bolo.

Vraciam sa k nej, ešte stále vládzem,

nech už je to hotovo.

Náhle však nastala chvíľa,

kedy všetka moja sila,

od mysle vzdialená míľa,

nevyužitie to vníma.

Bola to len predstava, bol to len sen,

teraz je realita, vtedy som nedošiel až sem.

Už neviem ako ďalej.

Bolo to pre mňa všetko zlato.

Ale veď o nič nejde.

Veď kašlem na to.

Rokov mnoho prešlo.

A hrnul sa od myšlienky k myšlienke.

No čo z toho vzišlo?

Hŕba nedokončených veží.

Jedna pohltená druhou.

A bez žiadnych sluhov.

Ale to je dobre, to je správne!

Že nad tým ruka mávne.

Niekto ju zbúra, hlavu ti neláme.

Pevný základ už tam máš.

Neskôr čokoľvek tam dáš!

Nedokončená veža, ako si ju postavil.

Presne tak si si ju vtedy predstavil.